CELEX: 32019D0252
Language: mt
Date: 2019-02-11 00:00:00
Title: Deċiżjoni ta' Implimentazzjoni tal-Kummissjoni (UE) 2019/252 tal-11 ta' Frar 2019 li temenda d-Deċiżjoni 2005/240/KE li tawtorizza metodi tal-klassifikazzjoni tal-karkassi tal-majjal fil-Polonja (notifikata bid-dokument C(2019) 811)

13.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 42/29
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/252
         tal-11 ta' Frar 2019
         li temenda d-Deċiżjoni 2005/240/KE li tawtorizza metodi tal-klassifikazzjoni tal-karkassi tal-majjal fil-Polonja
         
            
               (notifikata bid-dokument C(2019) 811)
            
         
         (It-test bil-Pollakk biss huwa awtentiku)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikoli 20(p) u (t) tiegħu,
         Billi:
         
                     (1)
                  
                  
                     Il-punt 1 tat-Taqsima B.IV tal-Anness IV tar-Regolament (UE) Nru 1308/2013 jipprevedi li, għall-klassifikazzjoni tal-karkassi tal-majjal, il-kontenut tal-laħam dgħif irid jiġi vvalutat permezz ta' metodi tal-klassifikazzjoni awtorizzati mill-Kummissjoni u jistgħu jiġu awtorizzati biss metodi ta' valutazzjoni ppruvati statistikament ibbażati fuq il-kejl fiżiku ta' parti anatomika waħda jew aktar tal-karkassa tal-majjal. Jenħtieġ li l-awtorizzazzjoni tal-metodi tal-klassifikazzjoni tkun soġġetta għall-konformità ma' tolleranza massima għall-erruri statistiċi fil-valutazzjoni. Dik it-tolleranza hi definita fil-Parti A tal-Anness V tar-Regolament Delegat tal-Kummissjoni (UE) 2017/1182 (2).
                  
               
                     (2)
                  
                  
                     Bid-Deċiżjoni tal-Kummissjoni 2005/240/KE (3), ġie awtorizzat l-użu ta' tmien metodi tal-klassifikazzjoni għall-karkassi tal-majjal fil-Polonja. B'dik id-Deċiżjoni, il-Polonja kienet awtorizzata wkoll li tipprovdi preżentazzjoni ta' karkassi tal-majjal bis-sonza, bil-kliewi u/jew bid-dijaframma.
                  
               
                     (3)
                  
                  
                     Il-Polonja talbet lill-Kummissjoni biex tawtorizza tliet metodi ġodda għall-klassifikazzjoni tal-karkassi tal-majjal fit-territorju tagħha, u ppreżentat deskrizzjoni dettaljata tal-provi tad-dissezzjoni, u indikat il-prinċipji li fuqhom se jissejsu dawn il-metodi, ir-riżultati tal-provi tad-dissezzjoni tagħha u l-ekwazzjonijiet użati biex jiġi vvalutat il-persentaġġ tal-laħam dgħif fil-protokoll previst fl-Artikolu 11(3) tar-Regolament Delegat (UE) 2017/1182.
                  
               
                     (4)
                  
                  
                     Meta ġiet eżaminata dik it-talba, ħareġ fid-dieher li l-kundizzjonijiet għall-awtorizzazzjoni tal-metodi l-ġodda tal-klassifikazzjoni huma ssodisfati. Għalhekk jenħtieġ li dawk il-metodi ta' klassifikazzjoni jiġu awtorizzati fil-Polonja.
                  
               
                     (5)
                  
                  
                     B'konformità mal-Artikolu 20(t) tar-Regolament (UE) Nru 1308/2013, il-Polonja talbet ukoll l-awtorizzazzjoni biex tipprevedi għal preżentazzjoni ta' karkassi tal-majjal li tkun differenti mill-preżentazzjoni standard definita fit-Taqsima B.III tal-Anness IV ta' dak ir-Regolament. Minħabba l-prattiki kummerċjali normali attwali, il-karkassi tal-majjal huma ppreżentati fil-Polonja bis-sonza, bil-kliewi u/jew bid-dijaframma u mingħajr il-kanal estern tas-smigħ. Għalhekk, il-piż reġistrat tal-karkassi ma jikkorrispondix għall-piż tal-preżentazzjoni standard.
                  
               
                     (6)
                  
                  
                     Meta ġiet eżaminata dik it-talba, ħareġ fid-dieher li l-kundizzjonijiet għall-awtorizzazzjoni ta' preżentazzjoni differenti tal-karkassi tal-majjal fil-Polonja huma ssodisfati. Għaldaqstant jenħtieġ li l-Polonja tkun awtorizzata tipprevedi għal preżentazzjoni ta' karkassi tal-majjal bis-sonza, bil-kliewi u/jew bid-dijaframma u mingħajr il-kanal estern tas-smigħ. Jenħtieġ li l-piż reġistrat tal-karkassi jkun aġġustat kif xieraq għall-piż tal-preżentazzjoni standard.
                  
               
                     (7)
                  
                  
                     Għalhekk jenħtieġ li d-Deċiżjoni 2005/240/KE tiġi emendata kif xieraq.
                  
               
                     (8)
                  
                  
                     Jenħtieġ li ma jitħallewx isiru modifiki tal-apparat jew tal-metodi tal-klassifikazzjoni, sakemm dawn ma jkunux awtorizzati espliċitament permezz ta' Deċiżjoni ta' Implimentazzjoni tal-Kummissjoni.
                  
               
                     (9)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni 2005/240/KE għandha tiġi emendata kif ġej:
            
                        (1)
                     
                     
                        L-Artikolu 1 jiġi ssostitwit b'dan li ġej:
                        
                           “Artikolu 1
                           L-użu tal-metodi li ġejjin hu awtorizzat għall-klassifikazzjoni tal-karkassi tal-majjal skont il-punt 1 tat-Taqsima B.IV tal-Anness IV tar-Regolament (UE) Nru 1308/2013 tal-Parlament Ewropew u tal-Kunsill (*1) fil-Polonja:
                           
                                       (a)
                                    
                                    
                                       l-apparat “Capteur Gras/Maigre — Sydel (CGM)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 1 tal-Anness;
                                    
                                 
                                       (b)
                                    
                                    
                                       l-apparat “Ultra FOM 300” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 2 tal-Anness;
                                    
                                 
                                       (c)
                                    
                                    
                                       l-apparat “Fully automatic ultrasonic carcass grading (Autofom)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 3 tal-Anness;
                                    
                                 
                                       (d)
                                    
                                    
                                       l-apparat “IM-03” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 4 tal-Anness;
                                    
                                 
                                       (e)
                                    
                                    
                                       l-apparat “Autofom III” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 5 tal-Anness;
                                    
                                 
                                       (f)
                                    
                                    
                                       l-apparat “CSB Image-Meater (CSB)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 6 tal-Anness;
                                    
                                 
                                       (g)
                                    
                                    
                                       l-apparat “Fat-O-Meater II (FOM II)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 7 tal-Anness;
                                    
                                 
                                       (h)
                                    
                                    
                                       l-apparat “manual method (ZP)” u l-metodi ta' valutazzjoni relatati miegħu, li d-dettalji tagħhom jinsabu fil-Parti 8 tal-Anness;
                                    
                                 
                                       (i)
                                    
                                    
                                       l-apparat “gmSCAN” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 9 tal-Anness;
                                    
                                 
                                       (j)
                                    
                                    
                                       l-apparat “ESTIMEAT” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 10 tal-Anness;
                                    
                                 
                                       (k)
                                    
                                    
                                       l-apparat “MEAT3D” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 11 tal-Anness.
                                    
                                 Fir-rigward tal-apparat “Ultra FOM 300”, imsemmi fil-punt (b) tal-ewwel subparagrafu, wara li titlesta l-proċedura tal-kejl, irid ikun jista' jiġi vverifikat fuq il-karkassa li l-apparat kejjel il-valuri tal-kejl F1 u F2 fil-post previst fil-punt 3 tal-Parti 2 tal-Anness. L-immarkar korrispondenti tal-post tal-kejl irid isir fl-istess ħin meta ssir il-proċedura tal-kejl.
                           Il-metodu manwali ZP, imsemmi fil-punt (h) tal-ewwel subparagrafu, għandu jiġi awtorizzat biss għall-biċċeriji li għandhom linja tat-tbiċċir b'kapaċità li tipproċessa mhux aktar minn 40 majjal kull siegħa.
                        
                        
                           (*1)  Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).”."
                        
                     
                  
                        (2)
                     
                     
                        L-Artikolu 2 jiġi ssostitwit b'dan li ġej:
                        
                           “Artikolu 2
                           Minkejja l-preżentazzjoni standard imsemmija fit-Taqsima B.III tal-Anness IV tar-Regolament (UE) Nru 1308/2013, is-sonża, il-kliewi u d-dijaframma ma għandhomx għalfejn jitneħħew mill-karkassi tal-majjal, qabel ma jintiżnu u jiġu klassifikati, filwaqt li l-kanal estern tas-smigħ jista' jitneħħa. Sabiex jiġu stabbiliti kwotazzjonijiet għall-karkassi tal-majjal b'mod komparabbli, il-piż tagħhom irreġistrat malli jinqatlu għandu:
                           
                                       (a)
                                    
                                    
                                       jitnaqqas:
                                       
                                                   (1)
                                                
                                                
                                                   għad-dijaframma b'0,23 %
                                                
                                             
                                                   (2)
                                                
                                                
                                                   għas-sonża u l-kliewi bi:
                                                   
                                                               —
                                                            
                                                            
                                                               1,90 % għall-karkassi tal-klassifiki S u E,
                                                            
                                                         
                                                               —
                                                            
                                                            
                                                               2,11 % għall-karkassi tal-klassifika U,
                                                            
                                                         
                                                               —
                                                            
                                                            
                                                               2,54 % għall-karkassi tal-klassifika R,
                                                            
                                                         
                                                               —
                                                            
                                                            
                                                               3,12 % għall-karkassi tal-klassifika O,
                                                            
                                                         
                                                               —
                                                            
                                                            
                                                               3,35 % għall-karkassi tal-klassifika P.
                                                            
                                                         
                                             
                                 
                                       (b)
                                    
                                    
                                       jiżdied b'260 gramma għal kull karkassa għaż-żewġ kanali esterni tas-smigħ.”
                                    
                                 
                     
                  
                        (3)
                     
                     
                        L-Anness hu emendat skont l-Anness ta' din id-Deċiżjoni.
                     
                  
         
            Artikolu 2
            Din id-Deċiżjoni hija indirizzata lir-Repubblika tal-Polonja.
         
         
            Magħmul fi Brussell, il-11 ta' Frar 2019
            
               
                  Għall-Kummissjoni
               
               Phil HOGAN
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
         
            (2)  Ir-Regolament Delegat tal-Kummissjoni (UE) 2017/1182 tal-20 ta' April 2017 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill fir-rigward tal-iskali tal-Unjoni għall-klassifikazzjoni ta' karkassi taċ-ċanga, tal-majjal u tan-nagħaġ u dwar ir-rapportar tal-prezzijiet tas-suq ta' ċerti kategoriji ta' karkassi u annimali ħajjin (ĠU L 171, 4.7.2017, p. 74).
         
            (3)  Id-Deċiżjoni tal-Kummissjoni 2005/240/KE tal-11 ta' Marzu 2005 li tawtorizza metodi għall-klassifikazzjoni tal-karkassi tal-majjali fil-Polonja (ĠU L 74, 19.3.2005, p. 62).
      
      
         
            ANNESS
            Fl-Anness tad-Deċiżjoni 2005/240/KE, jiżdiedu l-Partijiet 9, 10 u 11 li ġejjin:
            
               “Parti 9
               
               gmSCAN
               
                        
                           1.
                        
                        
                           Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir bl-apparat magħruf bħala “gmSCAN”.
                        
                     
                        
                           2.
                        
                        
                           Il-gmSCAN juża l-induzzjoni manjetika biex jiddetermina l-proprjetajiet dielettriċi tal-karkassi mingħajr kuntatt. Is-sistema tal-kejl tissawwar b'għadd ta' koljaturi tat-trażmettitur li jiġġeneraw kamp manjetiku b'intensità varjabbli u baxxa. Il-koljaturi tar-riċevitur jikkonvertu s-sinjal mill-perturbazzjoni tal-kamp manjetiku kkawżata mill-karkassa f'sinjal elettriku kumpless, relatat mal-parametri dielettriċi tat-tessuti tal-muskoli u tax-xaħam tal-karkassa.
                        
                     
                        
                           3.
                        
                        
                           Il-kontenut tal-laħam dgħif ta' karkassa għandu jiġi kkalkulat bil-formula li ġejja:
                           
                                       Ŷ
                                    
                                    
                                       =
                                    
                                    
                                       44,589 – 0,190 × CW + 2 341,210 × (Q1/CW) – 936,097 × (Q2/CW) + 1 495,516 x (Q3/CW)
                                    
                                 fejn:
                           
                                       Ŷ
                                    
                                    
                                       =
                                    
                                    
                                       il-persentaġġ stmat ta' laħam dgħif f'karkassa;
                                    
                                 
                                       CW
                                    
                                    
                                       =
                                    
                                    
                                       il-piż tal-karkassa malli jinqatel (f'kilogrammi);
                                    
                                 
                                       Q1, Q2 u Q3
                                    
                                    
                                       =
                                    
                                    
                                       ir-rispons tal-Induzzjoni Manjetika (f'Volts) mill-parti tal-perżut, tan-nofs u tal-ispalla rispettivament;
                                    
                                 Din il-formula għandha tkun valida għall-karkassi li jiżnu bejn 60 u 120 kilogramma (f'piż tal-karkassa malli jinqatel).
                        
                     
                  Parti 10
               
               ESTIMEAT
               
                        
                           1.
                        
                        
                           Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir bl-apparat magħruf bħala ‘ESTIMEAT’.
                        
                     
                        
                           2.
                        
                        
                           L-ESTIMEAT juża kamera tal-fond biex jipproduċi immaġni tridimensjonali tal-karkassa u stima tal-parametri tal-forma tal-karkassa. Isiru 130 sezzjoni trasversali, u għal kull sezzjoni trasversali jiġu determinati dawn il-parametri li ġejjin biex jiġi kkalkolat il-kontenut tal-laħam dgħif: id-daqs tas-superfiċje, iċ-ċirkwit, il-konvessitajiet.
                        
                     
                        
                           3.
                        
                        
                           Il-kontenut tal-laħam dgħif ta' karkassa għandu jiġi kkalkulat bil-formula li ġejja:
                           
                                       Ŷ
                                    
                                    
                                       =
                                    
                                    
                                       38,39317497 + 508,24 × X1 – 148,557 × X2 – 3,63439 × X3 + 2,481331 × X4 + 8,353825 × X5 + 2,75896 × X6 + 268,8835 × X7
                                    
                                 fejn:
                           
                                       Ŷ
                                    
                                    
                                       =
                                    
                                    
                                       il-persentaġġ stmat ta' laħam dgħif f'karkassa;
                                    
                                 
                                       X1
                                    
                                    
                                       =
                                    
                                    
                                       l-errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-66;
                                    
                                 
                                       X2
                                    
                                    
                                       =
                                    
                                    
                                       il-konvessità ta' barra tal-karkassa bejn il-konvessità massima tal-perżut u tal-ispalla fil-punt Z-80;
                                    
                                 
                                       X3
                                    
                                    
                                       =
                                    
                                    
                                       l-errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-58/errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-67;
                                    
                                 
                                       X4
                                    
                                    
                                       =
                                    
                                    
                                       l-errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-103/errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-111;
                                    
                                 
                                       X5
                                    
                                    
                                       =
                                    
                                    
                                       il-fond parzjali tas-sezzjoni trasversali fil-punt P-49 fit-3/10 tal-wisa' tas-sezzjoni/il-fond parzjali tas-sezzjoni trasversali fil-punt P-49 fil-5/10 tal-wisa' tas-sezzjoni;
                                    
                                 
                                       X6
                                    
                                    
                                       =
                                    
                                    
                                       il-fond massimu tas-sezzjoni trasversali fil-punt P-18/il-fond massimu tas-sezzjoni trasversali fil-punt P-49;
                                    
                                 
                                       X7
                                    
                                    
                                       =
                                    
                                    
                                       l-errur parzjali fil-punti ta' sezzjoni trasversali għal ċirku b'raġġ R fil-punt P-72 fl-4/10 tal-erja tas-sezzjoni trasversali.
                                    
                                 Din il-formula għandha tkun valida għall-karkassi li jiżnu bejn 60 u 120 kilogramma (f'piż tal-karkassa malli jinqatel).
                        
                     
                  Parti 11
               
               MEAT3D
               
                        
                           1.
                        
                        
                           Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir bl-apparat magħruf bħala ‘MEAT3D’.
                        
                     
                        
                           2.
                        
                        
                           Il-MEAT3D juża skenjatur biex jipproduċi immaġni tridimensjonali tal-karkassa u stima tal-parametri tal-forma tal-karkassa. Biex in-nofs karkassa tal-majjal tingħata pożizzjoni waqt il-proċess tal-iskenjar, tintuża struttura speċifika. Isiru 130 sezzjoni trasversali, u għal kull sezzjoni trasversali jiġu determinati dawn il-parametri li ġejjin biex jiġi kkalkulat il-kontenut tal-laħam dgħif: id-daqs tas-superfiċje, iċ-ċirkwit, il-konvessitajiet.
                        
                     
                        
                           3.
                        
                        
                           Il-kontenut tal-laħam dgħif ta' karkassa għandu jiġi kkalkulat bil-formula li ġejja:
                           
                                       Ŷ
                                    
                                    
                                       =
                                    
                                    
                                       50,36925112 + 0,543385 × X1 – 9,06185 × X2 – 10,83 × X3 + 488,8033 × X4 – 2,56922 × X5 + 17,34226 × X6 – 2,00088 × X7
                                    
                                 fejn:
                           
                                       Ŷ
                                    
                                    
                                       =
                                    
                                    
                                       il-persentaġġ stmat ta' laħam dgħif f'karkassa;
                                    
                                 
                                       X1
                                    
                                    
                                       =
                                    
                                    
                                       l-errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-49/errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-23;
                                    
                                 
                                       X2
                                    
                                    
                                       =
                                    
                                    
                                       l-errur sommarju tal-punti tat-twaħħil ta' sezzjoni trasversali għal ċirku b'raġġ R fil-punt P-79/valur massimu tal-konvessitajiet tal-karkassa fil-punti P_50 - P99;
                                    
                                 
                                       X3
                                    
                                    
                                       =
                                    
                                    
                                       ir-raġġ tal-kurvatura ta' sezzjoni trasversali fil-punt P-68/ir-raġġ ta' kurvatura ta' sezzjoni trasversali fil-punt P-51;
                                    
                                 
                                       X4
                                    
                                    
                                       =
                                    
                                    
                                       l-errur parzjali fil-punti ta' sezzjoni trasversali għal ċirku b'raġġ R fil-punt P-70 fit-3/10 tal-erja tas-sezzjoni trasversali;
                                    
                                 
                                       X5
                                    
                                    
                                       =
                                    
                                    
                                       l-errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-55/errur sommarju tal-punti tat-twaħħil ta' sezzjoni trasversali għal ċirku b'raġġ Rsf fil-punt P-71;
                                    
                                 
                                       X6
                                    
                                    
                                       =
                                    
                                    
                                       il-fond parzjali tas-sezzjoni trasversali fil-punt P-62 fit-3/10 tal-wisa' tas-sezzjoni/il-fond parzjali tas-sezzjoni trasversali fil-punt P-62 fis-6/10 tal-wisa' tas-sezzjoni;
                                    
                                 
                                       X7
                                    
                                    
                                       =
                                    
                                    
                                       il-fond parzjali tas-sezzjoni trasversali fil-punt P-33 fit-2/10 tal-wisa' tas-sezzjoni/valur massimu tal-perżut.
                                    
                                 Din il-formula għandha tkun valida għall-karkassi li jiżnu bejn 60 u 120 kilogramma (f'piż tal-karkassa malli jinqatel).”